Dorothea av Slesvig-Holsten-Sønderborg-Beck

Dorothea (født 24. november 1685, død  25. desember 1761) var en prinsesse av Slesvig-Holsten-Sønderborg-Beck. 

Hun ble født på Augustenborg på Als som eldste barn av hertug Frederik Ludvig av Slesvig-Holsten-Sønderborg-Beck og Louise Charlotte av Slesvig-Holsten-Sønderborg-Augustenborg. Den 17. april 1709 ble hun i Potsdam viet til Georg Friedrich Karl av Brandenburg-Bayreuth (1688–1735), med hvem hun fikk to sønner og tre døtre.

Fengslet 
Ekteskapet var ulykkelig og i 1716 ble Dorothea dømt for utroskap og fengslet i Nürnberg. Da ektemannen, nå markgreve, døde i 1735, ble hun løslatt og offisielt erklært død. Hun reiste til Sverige hvor hun levde under navnet Dorothea von Zeidewitz som gjest hos landshøvding von Brehmer og siden hos dennes enke på Ingelstorp gård utenfor Kalmar. Senere bodde hun hos familien Lewenhaupt på Stäflö hvor hun døde den 25. desember 1761. Hun ble begravet i Åby kirke.

Referanser 

Huset Slesvig-Holstein-Sønderborg-Beck
Personer fra Augustenborg